World Class stöðin á Selfossi er mjög vinsæl en er í sama húsnæði og Sundhöll Selfoss . Ef allt gengur upp verður stöðin stækkuð á næstu mánuðum . ProArk Selfossi . „ Stöðin á Selfossi er löngu sprungin og því höfum við átt fund með bæjaryfirvöldum um stækkun stöðvarinnar . Okkur var vel tekið og vonumst við til að geta tekið 400 fermetra viðbyggingu við stöðina í notkun um næstu áramót en stöðin er í dag um 850 fermetrar . Í nýju byggingunni verða nýir leikfimisalir , tækjasalur og fleira spennandi “ , segir Björn Leifsson , einn eigandi World Class . Selfyssingar og nærsveitamenn eru duglegir að fara í ræktina því þar æfa að meðaltali um 800 manns á dag og 3.200 manns eiga kort í stöðina . „ Já , stöðin á Selfossi er ein af okkar bestu og öflugstu stöðvum og því nauðsynlegt að bregðast við og stækka stöðina sem fyrst “ , bætir Björn við . Stækkunin kemur á norðurhlið hússins og verður um umtalsverða stækkun að ræða sem mun stórauka þjónustu við notendur stöðvarinnar . Um 800 manns æfa á hverjum degi hjá World Class á Selfossi . Stöðin opnaði á Selfossi 2. janúar 2016 .